Über 20 Joor isch die Guggemusig vo Ettigä vom Peter Brodmann gleitet worde.  Do das aber alles Musikante vo de Dorfmusig gse sin, het das ganze doch e bitzeli fescht nach Musigverein dönt und so het me sich entschlosse, au Nicht-Musikante mitmache zloh. D'Probe hän sich damals no uf drei bis vier Stügg vor dr Fasnacht beschränkt und e einheitlichs Kostüm hets noni gäh. Im 1988 het denn de Urs Lustig d'Leitig vo dere Guggemusig übernoh und es isch die offizielli "Guggermuusig", entstande. In der Zwüschezyt het me bereits 25 Mitglieder zellt und die erschte Fraue het me bi de  Guggermuusig gfunde. Im 1990 het er d'Leitig denn an Philipp Muster abgäh und im 1995 het dr André Brun s'Zepter übernoh. Eigentlig het de André bereits am Gugger-Obe 1994 in d'Hose miesse, will de damalig Leiter unvorhärgseh usgfalle isch.